זוכרים שכתבתי שאנחנו עובדים על קונספט שיווקי של שישיית מיקס של בירות הדובים? אז למרות שקשה להגיד שאנחנו מצליחים להגיע למלאי שיאפשר שיווק כזה (כמה שלא מבשלים, זה לא מחזיק ונעלם מהמלאי במהירות בלתי מוסברת), עשינו היום עוד צעד חשוב להגשמת החזון.
הבוקר הייתי אצל ידידי משכבר הימים - גיא. גיא ואני הכרנו במהלך הלימודים באוניברסיטה לפני הרבה שנים ובהמשך בילינו שעות רבות יחד, חלק ניכר מהן תוך צריכת משקאות אלכוהולים (לא, לא בירה, דווקא יין בדרך כלל). חוץ מזה שתמיד כיף לבקר ולהנות מסטנדרט האירוח הבלתי מתפשר שלו, הפעם הגעתי גם כדי לקבל לידי משלוח שגיא הביא לי מארה"ב.
לוח פלסטיק עם חיתוך שמאפשר השחלת צוואר הבקבוקים וכולל ידית נשיאה ש"נשלפת" מהמנשא. מכיוון שאנחנו רוצים שהבקבוקים שלנו, על תויותיהם, יראו ולא יוסתרו בתוך קופסא - הפתרון הזה הוא מושלם בשבילנו. הוא גם קומפקטי ומגניב ביותר. המחיר סביר בהחלט - 13 סנט ליחידה בקניית מארז של 250 יחידות. אם קונים כמות יותר גדולה המחיר מעט נמוך יותר.
אז מה אתם אומרים? מגניב לאללה, לא ככה? נראה מי יהיה הראשון שייבא את המנשאים האלה לארץ, לרווחת מבשלי הבירה באשר הם. גדי? רשף? דני? קדימה - לעבודה.
כבר יותר מדי זמן לא נכנסתי לבלוג.
אבל החדשות ... נהדרות. השישייה נראית כמו דבר שאסור להפסיד. תעמדו בקצב הייצור ואנחנו כבר נדאג ליתר..
בהצלחה. אתם גדולים.
אדי - לא רק לשיווק, זה טוב גם למשל כשאתה בא ל-brewing party אצל חבר (אצלי למשל) ורוצה להביא איתך כמה בירות שלך.
שבת, 12 בספטמבר. הבירה עליך (אולי נחזק את החיטה שלך במשהו חזק משלנו).
אתה יכול להביא איתך את כל צוות המבשלה. יהיה שמח.
יואו מאיפה אני משיגה כזה?
יש לכם כמה ספייר?
יש כמה ספייר. בהחלט.